1995R2805 — FI — 01.06.2003 — 005.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:

Oikaisu

Huom. Tämä konsolidoitu versio viittaa Euroopan laskentayksikköön ja/tai ecuun. Nämä viittaukset tulee ymmärtää 1 päivästä tammikuuta 1999 lähtien viittauksena euroon — neuvoston asetus (ETY) N:o 3308/80 (EYVL L 345, 20.12.1980, s. 1) ja neuvoston asetus (EY) N:o 1103/97 (EYVL L 162, 19.6.1997, s. 1).

▼B

KOMISSION ASETUS (EY) N:o 2805/95,

annettu 5 päivänä joulukuuta 1995,

viinialan vientitukien vahvistamisesta ja asetuksen (ETY) N:o 2137/93 kumoamisesta

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87 ( 1 ), sellaisena kuin se on viimeksi muutettuna asetuksella (EY) N:o 1544/95 ( 2 ), ja erityisesti sen 55 artiklan 8 kohdan,

sekä katsoo, että

asetuksen (ETY) N:o 822/87 55 artiklan mukaisesti siltä osin kuin se on tarpeellista 1 artiklan 2 kohdan a, b, ja c alakohdassa tarkoitettujen tuotteiden viennin sallimiseksi niiden maailmanmarkkinahinnoilla perustamissopimuksen 228 artiklan mukaisesti tehtyjen sopimusten rajoissa voidaan kyseisten hintojen ja yhteisön hintojen välinen erotus kattaa vientituella,

on otettava huomioon näiden tuotteiden kustannukset, suunnitellun viennin taloudelliset näkökohdat sekä yhteisön markkinoille aiheutuvan häiriön välttämisen tarve; kuitenkin väkevien viinien vientituen määrän vahvistamisen yhteydessä olisi otettava huomioon yhteisön hintojen ja maailmanmarkkinahintojen välinen ero yksinomaan viinin ja väkevän viinin valmistuksessa käytettyjen rypälemehujen osalta, koska kyseisten viinien valmistuksessa käytetyissä muissa tuotteissa ei ole eroja,

tilanne maailmanmarkkinoilla tai tiettyjen markkinoiden erityistarpeet voivat tehdä välttämättömäksi tukien erottelun tuotteen käyttötarkoituksen tai määränpään mukaan,

Uruguayn kierroksen monenvälisten kauppaneuvottelujen osana tehdyssä maataloussopimuksessa määrätään vuotuisista sitoumuksista vientituen menojen osalta; asetuksen (ETY) N:o 822/87 55 artiklan 7 kohdassa määrätään näiden sitoumusten noudattamisesta annettujen vientitodistusten perusteella; vientitodistusten antamista koskevan järjestelmän käyttöön ottamisesta viinialalla ja viinialan tuonti- ja vientilupajärjestelmän soveltamista koskevista erityisistä yksityiskohtaisista säännöistä annetun asetuksen (ETY) N:o 3388/81 muuttamisesta 11 päivänä heinäkuuta 1995 annetun komission asetuksen (EY) N:o 1685/95 ( 3 ) 3 artiklan 4 kohdassa havainnollistetaan nämä toimenpiteet,

viinialan vientitukien vahvistamisesta ja asetuksen (ETY) N:o 646/86 kumoamisesta 28 päivänä heinäkuuta 1993 annetussa komission asetuksessa (ETY) N:o 2137/93 ( 4 ), sellaisena kuin se on viimeksi muutettuna asetuksella (EY) N:o 582/95 ( 5 ), vahvistetaan vientitukien määrä tietyille tuotteille hehtolitraa kohti ja alkoholipitoisuuden perusteella; kyseinen alkoholipitoisuus on mahdollista määrittää ainoastaan viennin yhteydessä viinialan vientitukien soveltamista koskevista yksityiskohtaisista säännöistä 27 päivänä marraskuuta 1981 annetun komission asetuksen (ETY) N:o 3389/81 ( 6 ), sellaisena kuin se on viimeksi muutettuna asetuksella (EY) N:o 2730/95 ( 7 ), 3 artiklan 1 kohdassa tarkoitetussa määritystodistuksessa; siksi menojen määrittäminen vientitukien osalta ei ole mahdollista annettujen todistusten perusteella eikä ole mahdollista toteuttaa asetuksen (EY) N:o 1685/95 3 artiklan 4 kohdassa säädettyjä toimenpiteitä,

on välttämätöntä vahvistaa vientitukien määrä hehtolitraa kohti kyseisen alan erilaisten tuotteiden osalta riippumatta alkoholipitoisuudesta; selvyyden vuoksi olisi kumottava asetus (ETY) N:o 2137/93 ja poistettava tietyt maat tukea saavien kolmansien maiden listalta, ja

tässä asetuksessa säädetyt toimenpiteet ovat viinin hallintokomitean lausunnon mukaiset,

ON ANTANUT TÄMÄN ASETUKSEN: